stanford-oval/wikipedia huggingface dataset:
היסטוריה צבאית של ניו זילנד
משימות שמירת שלום ופיקוח > יוגוסלביה לשעבר 1992-2007

מחויבותה של ניו זילנד למדינות הבלקן החלה ב-1992 עם שליחתם של משקיפים צבאיים של האו"ם במסגרת כוח ההגנה (UNPROFOR). ב-1994 ניו זילנד שלחה את שתי הפלוגות הראשונות של חיל רגלים ממוכן ששירתו במסגרת גדודים בריטים. כוח זה כונה OP RADIAN. כאשר הסתיימה פעילות זו, המשיכה ניו זילנד לשלוח 12-15 חיילי תותחנים ושריון לחיל המשלוח הבריטי, ושלושה קצינים לכוח הייצוב של נאט"ו (SFOR). עם הרחבת המשימה, השתנה תפקידו של הכוח הניו זילנדי לכוח קישור ולצוות משקיפים בעיר הבוסנית פריג'דור (Preijedor). המשימה המשיכה עד להעברתה מ-NATO SFOR ל- EUFOR Althea של האיחוד האירופי ב-2 בדצמבר 2004. בשנת 2007 סיים הכוח את תפקידו שם.
משימות שמירת שלום ופיקוח > מזרח טימור 1999-2003, 2006

בעקבות משאל העם לעצמאות של מזרח טימור ב-1999, הכוח בהנהגת אוסטרליה, (INTERFET), הוצב באי בהסכמתה של ממשלת אינדונזיה עם התדרדרות מצב הביטחון שם. INTRFET היה מורכב מנציגיהם של 17 מדינות, כ-9900 איש בסך הכל. INTERFET הוחלף על ידי משלחת של האו"ם (UNTAET), שתפקידה היה לקיים במזרח טימור בחירות וממשל עצמי והכוחות הוכפפו ל-UNTAET בסוף שנת 2000. UNTAET הוחלף בהמשך על ידי משלחת האו"ם לסיוע למזרח טימור (UNMISET) ב-2002. בשיאו, מנה הכוח הניו זילנדי 1100 איש, חיל המשלוח הגדול ביותר של ניו זילנד מאז מלחמת קוריאה. בסך הכול שירתו במזרח טימור לאורך כל התקופה כמעט 4000 ניו זילנדים. בנוסף לפעולותיהם כנגד אנשי המליציות, הכוחות היו מעורבים בפעולות בניית כבישים ובתי ספר, בשיקום אספקת המים, באימון כוח ההגנה של מזרח טימור ובפעולות סיוע נוספות. שיעורי אנגלית וסיוע רפואי גם הם סופקו. כוחות ההגנה של ניו זילנד נסוגו בנובמבר 2002 ומאחור נשאר רק צוות קטן לטובת אימון כוחות ההגנה המקומיים. במאי 2006 לחימה רחבת היקף פרצה בבירת המדינה דילי כתוצאה מהתפטרות רבתי של 591 חיילים וכתוצאה ממתיחות בין כוחות ההגנה של מזרח טימור לבין משטרת המדינה. חיל משלוח של 12 איש נשלח מניו זילנד ודאג לביטחון בעיר בשיתוף פעולה עם חיילים ושוטרים מאוסטרליה, מלזיה ופורטוגל. 4 אנשים מהכוח הניו זילנדי נהרגו בפעילות במזרח טימור.
משימות שמירת שלום ופיקוח > איי שלמה 2000-2013

ניו זילנד השתתפה במשלחת הסיוע האזורית לאיי שלמה (RAMSI), שמטרתה הייתה להשיב את השקט לאיי שלמה לאחר מלחמת האזרחים שם. המשלחת תפקדה יותר ככוח משטרה זמני והצליחה במידה פחותה בהשבת הביטחון במדינה באופן כללי. בין השאר הסגיר עצמו בתיווכם מנהיג המיליציה הרולד קק (Harold Keke). ניו זילנד שלחה 4 מסוקים וכ-230 חיילים הכוללים כוחות רגלים, הנדסה, רפואה וסיוע. משלחת הסיוע צומצמה ביולי 2004 כאשר שבה היציבות למדינה. באפריל 2007 השתתפה ניו זילנד בפעולות סיוע לאחר רעידת אדמה שהתרחשה במדינה. באוגוסט 2013 עזבו את איי שלמה אחרוני החיילים הניו זילנדים.
משימות שמירת שלום ופיקוח > עיראק 2003 עד היום

ניו זילנד התנגדה ובאופן רשמי גינתה את הפלישה לעיראק ב-2003. עם זאת נשלחו הפריגטה "קה טאהא" (HMNZS Te Kaha) ומטוס סיור ימי לוקהיד P-3 אוריון למשימות סיור במפרץ הפרסי לפעול תחת פיקוד אמריקני.
כחלק מהפעולות שננקטו בעקבות החלטת מועצת הביטחון של האו"ם 1483 נשלח מניו זילנד כוח קטן של מהנדסים ותומכים כדי לסייע לשיקום שלאחר המלחמה ולהגיש סיוע הומניטרי. המהנדסים שבו הבייתה ב-2004. נכון להיום נמצאים בעיראק שני קציני קישור מטעם האו"ם בעיראק.
משימות שמירת שלום ופיקוח > טונגה 2006

ב-18 בנובמבר 2006 נשלח כוח של 72 איש מכוחות ההגנה של ניו זילנד יחד עם קצינים ממשטרת ניו זילנד ומהצבא והמשטרה של אוסטרליה, על פי בקשת ממשלת טונגה לסייע בהשלטת סדר בבירת המדינה נוקואלופה לאחר שפרצו שם מהומות. משימתם העיקרית של הכוחות הניו זילנדים היא להגן על נמל התעופה הבינלאומי של טונגה ועם שוך המהומות נפתח השדה מחדש והכוח שב הביתה ב-2 בדצמבר.
אנטארקטיקה

כוחות ההגנה של ניו זילנד מעורבים בפעולות המחקר באנטארקטיקה מאז שנות החמישים. חיל האוויר המלכותי של ניו זילנד הפעיל שני מטוסי אוסטר T7 ומטוס ביוור אחד. הצי המלכותי של ניו זילנד ליווה שיירות אספקה ואף הפעיל שיירות אספקה משלו, סיפק שירותי תמיכה ושירותי חיזוי מזג אוויר לפעולותיה של ארצות הברית ביבשת, ניהל פעולות מחקר מדעי וסייע לבניית בסיס סקוט. ב-1964 טייסת מס' 40 של חיל האוויר המלכותי של ניו זילנד הצטיידה במטוסי הרקולס שביצעו טיסות הלוך ושוב לאנטארקטיקה. כמו כן מבצע חיל האוויר פעילות באזור בסיס סקוט ונמצא שם במצב כוננות להצנחת דואר ואספקה רפואית לצוותים השוהים שם בחורף.
ראו גם

כוחות ההגנה של ניו זילנד
צבא ניו זילנד
הצי המלכותי של ניו זילנד
חיל האוויר המלכותי של ניו זילנד
היסטוריה של ניו זילנד
הערות שוליים

↑  Lowe, David J. (2008). "Polynesian settlement of New Zealand and the impacts of volcanism on early Maori society: an update". University of Waikato. Retrieved 29 April 2010.
↑  תערוכת כלי נשק מאורים במוזיאון של ניו זילנד
↑  "The Harriet Affair". Museum of New Zealand Te Papa Tongarewa.
↑  "The Harriet Affair". Museum of New Zealand Te Papa Tongarewa.
↑  Uniform, woman’s - Collections Online - Museum of New Zealand Te Papa Tongarewa
↑  First World War, Impact of the war, The Encyclopedia Of New Zealand
↑  Phillip. "Alfred William Robin". Dictionary of New Zealand Biography. Ministry for Culture and Heritage. Retrieved December 2011.
↑  "The liberation of Le Quesnoy". nzhistory.net.nz. Retrieved 9 November 2011.
↑  New Zealand History Online, Today in History, PM declares NZ's support for Britain
↑  New Zealand History Online, new Zealand and the second world war, our part in a global conflict
↑  מידע בנושא מתוך אתר The Encyclopedia Of New Zealand
↑  מידע על משימות מעבר לים בעבר ובהווה באתר כוחות ההגנה של ניו זילנד
↑  Young, Audrey (26 February 2003). "Hawks, doves take wing on Iraq plans". The New Zealand Herald.
↑  מידע על המשימה באנטארקטיקה באתר כוחות ההגנה של ניו זילנד
"מלחמת תורן הדגל" 1845-1846
חוף אנזא"ק בגליפולי - 1915
חיילי רגימנט הרובאים הרכובים של ולינגטון בכיכר השעון ביפו - 16 בנובמבר 1917
דמות הקיווי על צלע הגבעה סמוך למחנה הראשי של חיל המשלוח הניו זילנדי בבריטניה במלחמת העולם הראשונה
אנשי חיל המשלוח הניו זילנדי לוקחים בשבי צוות טנק גרמני בצפון אפריקה - 3 בדצמבר 1941
לוטננט צ'ארלס אפהם (Charles Upham), ניו זילנדי, היחידי מכל חיילי צבאות האימפריה הבריטית שנלחמו במלחמת העולם השנייה והחייל הקרבי היחידי שעוטר פעמיים בצלב ויקטוריה
הספינה "אכילס" (HMNZS Achilles) שהשתתפה בקרב נהר לה פלטה
אנשי טייסת מס' 75 של חיל האוויר המלכותי של ניו זילנד בבסיס חיל האוויר המלכותי הבריטי בדרכם למשימת הפצצה בהמבורג - מלחמת העולם השנייה
חייל צבא ניו זילנד באפגניסטן - 2011
קצין ניו זילנדי יחד עם קצין הודי במשימה במסגרת ארגון הפיקוח על הפסקת האש של האומות המאוחדות (UNTSO) ברמת הגולן - מרץ 2012
חיילי צבא ניו במשימת שמירת שלום באיי שלמה - מרץ 2009
אלירן דיין

| --- | --- |

 לידה:  2 במרץ 1980 (בן 45) י"ד באדר ה'תש"ם ראשון לציון, ישראל 
 מדינה:  ישראל
 לאום:  ישראלי־יהודי
 אירועים משמעותיים:  מייסד כתבי העת מוטיב, שותף מייסד בכתבי העת צמדים, אחריך נרוצה, רסיסים
 עיסוק:  יו"ר דגש - אגודת אנשי הספרות והשירה בישראל, מנהל תחרות הכתיבה הארצית לילדים ע"ש ריקה ברקוביץ', סופר, משורר, עורך, מו"ל
 מקום לימודים:  ג'ון ברייס הדרכה 
 שפות היצירה:  עברית
 סוגה:  שירה, ספרות מבוגרים, ספרות ילדים ובני נוער
 יצירות בולטות:  הכוכב של השכונה, תשעה ירחי מיתה
 תקופת הפעילות:  מ-2012
 פרסים והוקרה:  פרס השירה והספרות הבין־לאומי "L'alloro d Dante"
 www.elirandayan.co.il
 
אלירן דיין (נולד ב־2 במרץ 1980) הוא יזם, גרפיקאי, סופר, משורר ומוציא לאור ישראלי. מקים ועורך כתבי עת מקוונים לשירה וספרות, מייסד הירחון "מוטיב" ומנהל תחרות הכתיבה הארצית לילדים על שם ריקה ברקוביץ' לתלמידי בתי הספר היסודיים בישראל. מכהן כיושב ראש דגש - אגודת אנשי הספרות והשירה בישראל ונמנה עם מייסדיה. חבר אקו"ם וקרן המוזיקה הישראלית.
ביוגרפיה

דיין נולד בראשון לציון ומתגורר בה.
את שירותו הצבאי העביר בגדוד הל"א של חיל התקשוב. לאחר השירות הסדיר החל לעסוק בכתיבה טכנית, בבניית אתרי אינטרא-נט, גרפיקה, מצגות ואנימציה. ב-2003 החל לבנות אתרי אינטרנט מבוססי גרפיקה ואנימציית פלאש בעקבות קורס מולטימדיה ואנימציה ממוחשבת בג'ון ברייס אותו סיים שנה קודם לכן. בעיסוקו זה היה פעיל עד שנת 2017 ומאז הוא מתרכז בעיקר בגרפיקה ובכתיבה. ב-2005 הקים את אינדקס העסקים עסקל שהיה פעיל במרשתת עשר שנים, עד שנת 2015. האינדקס פרסם עסקים קטנים ובינוניים.
ב-2012 הקים את מיזם "מנעד הפזמונים" – ציר מוזיקלי היסטורי המציג את השירים והפזמונים הישראלים מכל שנות הזמר העברי ואת הסיפורים מאחוריהם. מיזם זה התבסס על ציר הזמן של הרשת החברתית פייסבוק שפעל באותן השנים. ב-2013 כתב בשיתוף הזמרת והיוצרת נורית האן זיגלר את השיר "מנעד רגשות" לרגל חגיגות שנה למיזם. האן זיגלר הלחינה ושרה את השיר שהוקדש לאביה.
בעקבות מבצע צוק איתן בשנת 2014 והקיטוב בחברה הישראלית יצר את "דרך ארץ" מיזם הקורא למניעת האלימות וההתלהמות, קבלת דעת האחר, השמעת קולו של הרוב המתון בישראל וקריאה לפיוס בין חלקי החברה.
פרסים והוקרה

פרס הוקרה מיוחד לשירה במסגרת תחרות L'abete si veste d'amore לילדים ובני נוער מטעם רפובליקת המשוררים, מדלוני, קמפניה, איטליה 2024
פרס בקטגוריית אמנות - יצירה כתובה מטעם הקרן על שם שושנה ונחמן קורן של בית לוחמי הגטאות, ה'תשפ"ד 2024
פרס השירה והספרות הבין-לאומי, L'alloro d Dante, מטעם מרכז דנטה ועמותת שירת הרנסאנס, רוונה, איטליה 2023
תעודת הצטיינות של פסטיבל האומנויות בשירה מטעם עיריית באיאנו, איטליה 2023
תעודת הערכה והוקרה מטעם בית הספר זבולון המר ראשון לציון, על פועלו בתחרות הכתיבה הארצית לילדים 2023
מלגה מטעם מוזיאון בית לוחמי הגטאות וקרן ג'נסיס (Genesis Philanthropy Group) על חוברת לזיכרון לדור... (עם עורכי כתב העת מוטיב) 2021
ספריו

כמיהה - כתבי מחשבה ורגש - כתבים, (הוצאה עצמית) 2012
הכוכב של השכונה - ספר ילדים, (הוצאה עצמית) 2015
תשעה ירחי מיתה בשיתוף ליאורה דיין - כתבים ושירים, (הוצאה עצמית) 2016
מוקדש ל... מחזור ראשון (ספר ראשון מתוך טרילוגיית ספרי שירה) - שירה, (מוטיב ספרים) 2020
החורף הארבעה־עשר בשיתוף ערן טורג'מן - ספר לבני נוער, (מוטיב ספרים) 2020
לבד בשני קולות בשיתוף עדנה אפק - ספר לבני נוער, (מוטיב ספרים) 2021
צו עליון בשיתוף אלעד ארנון - ספר לבני נוער, (מוטיב ספרים) 2021
כובנועה - ספר ילדים (מוטיב ספרים) 2023
Benny the butterfly - ספר ילדים (מוטיב ספרים, אמזון) 2024
אסופות

מגירות שקופות - אסופת יצירות מן השנה הראשונה של כתב העת מוטיב, (מוטיב ספרים) 2017
מקום באור - אסופת יצירות מן השנה השנייה של כתב העת מוטיב, (מוטיב ספרים) 2018
בצעדים קטנים - אסופת מוטיב בקטנה, (מוטיב ספרים) 2022
חוכא ואטלולא - אסופת מוטיב בקטנה, (מוטיב ספרים) 2022
לובשי כובעים - אסופת מוטיב בקטנה, (מוטיב ספרים) 2022
האדם החומל - אסופת סיפורים קצרים בנושא חמלה, (מוטיב ספרים) 2022
שירת המפתחות - אסופת שירים בנושא מפתחות, (מוטיב ספרים) 2022
איש רעים להתרועע - אסופת מוטיב בקטנה, (מוטיב ספרים) 2023
בעבותות אהבה - אסופת שירי אהבה של מוטיב מאוהב, (מוטיב ספרים) 2023
מושב זקנים - אסופת סיפורים קצרים בנושא זקנה, (מוטיב ספרים) 2023
שד בא לקחת אותי - אסופת סיפורים קצרים בנושא פחדים, (מוטיב ספרים) 2023
שמאל ימין תפרוצי - אסופה חברתית, (סטודיו דוסה) 2023
L'alloro di Dante 2023 - אסופת שירים, (Rinascimento Poetico) 2023
140 שנות כתיבה ראשונית - אסופת שירים וסיפורים לרגל 140 שנה לראשון לציון, (קרן ראשון לציון וכותר ראשון) 2023
למצוא את האושר - אסופת שירים בנושא אושר, (מוטיב ספרים) 2023
והילד הזה הוא אנחנו - שירה והגות בנושא חרמות, (כנפי דרור, גלויה) 2024
כתבי עת

כתבי עת שהקים במסגרת מוטיב:
מוטיב על שם ליאורה דיין - ירחון בנושא שירה וספרות עברית
מוטיב בקטנה - רבעון בנושא כתיבה עברית קצרה
מוטיב על נס - כתב עת המעלה על נס בכל גיליון ספר אחד של יוצר אחד
מוטיב מאוהב - כתב עת בנושא שירת האהבה
מוטיב מתריס - כתב עת בנושא מחאה והתנגדות
מוטיב בהמשכים - כתב עת ובו סיפורים בלעדיים ומקוריים בהמשכים
המוסיף - כתב עת למנויים בלבד
מוטיב במחאה - עלון לחלוקה בהפגנות המחאה
כתבי עת שהקים בשיתוף המשוררת והסופרת עדנה אפק:
צמדים - כתב עת לשירה רב־תרבותית
צמדים צעיר - כתב עת ליצירה עברית צעירה כשפה זרה.
רסיסים - דו־ירחון מקוון לסיפורים קצרים
אחריך נרוצה - כתב עת בעקבות דמויות המקרא
מידע נוסף

"הכוכב של השכונה – האמת העצובה מאחורי האמת הפשוטה ולהפך" מאת ורד זינגר, יקום תרבות
ביקורת באתר "נוריתה" על הספר "הכוכב של השכונה" מאת גלעד נדלר
ביקורת באתר "נוריתה" על הספר "הכוכב של השכונה" מאת דורית ישראל
ביקורת באתר "נוריתה" על הספר "הכוכב של השכונה" מאת נוריתה
ביקורת באתר "נוריתה" על הספר "תשעה ירחי מיתה" מאת סיגי קדוש
ביקורת באתר "TLV יוצאים קבוע" על הספר "מוקדש ל... מחזור ראשון" מאת יהורם גלילי
ביקורת באתר "רינונים" על הספר "החורף הארבעה־עשר" מאת רונית קיטאי
עדנה אפק ואלירן דיין מספרים על כתב העת צמדים - דברי הפתיחה בערב שכולו צמדים
דוקו ליום השואה - התנדבות - הקשר בין המשורר לשורד השואה המצייר, פיקוד העורף
"המתנדב שלא ויתר על הקשיש - למרות המגפה" - ישראל היום, 22 באפריל 2020
אלירן דיין מספר על ספריו במסגרת ערב "ספרות מזמרת" בהנחיית הסופרת צביה גולן שנערך ב-22 ביולי 2019 במרכז הקהילתי בית מילר, חיפה
אלירן דיין בערב "קפה שירה 9" שייסדו ד"ר רותי קלמן והמשורר ערן טורג'מן ונערך בספרייה העירונית בדימונה
עידו קינן, ‏הצטרפו בפזמון, באתר גלובס, 14 באוגוסט 2012
הזמרת והיוצרת נורית האן זיגלר מספרת לשדרן משה בכר מרדיו "לב העיר, חיפה" על השיר "מנעד רגשות"
אלירן דיין, יאיר בן-חור ורובי גורדון מספרים על כתב העת מוטיב - דברי הפתיחה בערב השקת הספר "מקום באור"
אלירן דיין מספר על הקמת כתב העת מוטיב במסגרת ערב "ספרות מזמרת" בהנחיית הסופרת צביה גולן שנערך ב-22 ביולי 2019 במרכז הקהילתי בית מילר, חיפה
עדנה אפק ואלירן דיין מספרים על כתב העת צמדים - דברי הפתיחה בערב שכולו צמדים
"עם ערן ואלירן על אופטימיות מול אובדן" מאת אתי יוחנן, בכיוון הרוח
"רק בגיל מאוחר יחסית הפסקתי להתבייש לכתוב כתיבה ספרותית" מאת יהורם גלילי, Mcity ראשון לציון אחת
"נעים להכיר, אלירן דיין", סלונט
הערות שוליים

↑  השיר מנעד רגשות להאזנה ביוטיוב
↑  עמוד הפייסבוק של דרך ארץ
↑  "הכוכב של השכונה (והכוכב של הספר)" מאת איצי ברתנא, בבית - גיליון קיבוץ עמיר מס' 55 (592)(, ‏נובמבר 2015
↑  מערכת גל גפן ראשון לציון, יוצאת לדרך: תחרות כתיבה לזכרה של סופרת הילדים, תושבת העיר, ריקה ברקוביץ, באתר גל גפן ראשון, ‏4 באפריל 2020
↑  אתר האינטרנט של תנועת שירת הרנסנס
↑  Dantedì, arrivano le premiazioni del concorso di Rinascimento Poetico, RAVENNATODAY, ‏22 במרץ 2023
| --- | --- |
בקרת זהויות :  NLI: 987007290781305171  VIAF: 297332034   WorldCat (עם VIAF): 297332034
מיריאנה קונטה

| --- | --- |
אין תמונה חופשית
 לידה:  17 בדצמבר 2001 (בת 23) 
 מוקד פעילות:  מלטה 
 שפה מועדפת:  מלטית, אנגלית 
 
מיריאנה קונטה (במלטית: Miriana Conte; נולדה ב–17 בדצמבר 2000) היא זמרת מלטזית. עתידה לייצג את מלטה באירוויזיון 2025, שיתקיים בבזל שבשווייץ, עם השיר "Serving".
קריירה

ב-21 בדצמבר 2016 הוכרזה קונטה כאחת מתוך 16 המתמודדים שנבחרו להשתתף בקדם האירוויזיון של מלטה לאירוויזיון 2017 עם השיר "Don't Look Down". ב-18 בפברואר 2017 סיימה במקום ה-16 והאחרון עם 156 נקודות. ב-11 באוקטובר חזרה פעם נוספת לתחרות, הפעם סיימה במקום ה-12 עם 14 נקודות.
בשנת 2018 השתתפה בעונה הראשונה של הגרסה המלטזית לתוכנית הכישרונות X Factor, במסגרתה הקימה את להקת "4th Line", עמה הגיעה לשלב הגמר. בשנת 2019 עזבה את ההרכב, ובאותה שנה השתתפה בעונה השנייה של התוכנית כזמרת סולו, אך לא העפילה לשלב הגמר. כמו כן, לקחה חלק בהקלטת השיר "Roll the Dice", אשר שימש כהמנון הגאווה של מלטה בשנת 2019.
בשנת 2022 השתתפה פעם נוספת בקדם האירוויזיון של מלטה עם השיר "Look What You've Done Now", והגיעה למקום השישי בגמר. ב-18 באוקטובר 2023 הוכרזה בין המשתתפים בקדם לאירוויזיון 2024 עם השיר "Venom", ונקבע כי תופיע במקצה הרביעי והאחרון ב-17 בנובמבר. בסוף נובמבר העפילה לשלב הגמר, שנערך ב-3 בפברואר 2024, ובו סיימה במקום התשיעי עם 25 נקודות. היא שבה לתחרות גם ב-2025 עם השיר "Serving". היא דורגה במקום הראשון עם 182 נקודות, ונבחרה לייצג את מלטה באירוויזיון 2025, שיתקיים בבזל שבשווייץ.
הערות שוליים

↑  Gallagher, Robyn (21 בדצמבר 2016). "MALTA: PBS REVEALS 16 FINALISTS FOR MALTA EUROVISION SONG CONTEST 2017". wiwibloggs.com. נבדק ב-30 באפריל 2017. {{cite web}}:  (עזרה)
↑  "Malta: MESC 2017". Eurovisionworld (באנגלית בריטית). נבדק ב-2025-02-09.
↑  "Who will represent Malta in 2018? 16 finalists revealed!". eurovision.tv (באנגלית). 2017-10-12. נבדק ב-2023-09-06.
↑  "Malta: MESC 2018". Eurovisionworld (באנגלית בריטית). נבדק ב-2025-02-09.
↑  "X Factor Malta Singer Miriana Conte Is Back In The Spotlight After Leaving Girl Group 4th Line". נבדק ב-2025-02-09.
↑  "Claudia Faniello leads Malta Pride 2019 anthem "Roll the Dice"". נבדק ב-2025-02-09.
↑  "Record TV audience – over half a million viewers watch Eurovision Song Contest". TVMNews+ (באנגלית בריטית). PBS. 2022-02-20. ארכיון מ-17 בינואר 2024. נבדק ב-2024-02-04. {{cite web}}:  (עזרה)
↑  Conte, Davide (2023-11-16). "Malta: Malta Eurovision Song Contest 2024 Show Four Running Order Announced". Eurovoix. נבדק ב-2023-11-16.
↑  Granger, Anthony (2024-12-11). "🇲🇹 Malta: Malta Eurovision Song Contest 2025 Participants Reveal Show Announced". Eurovoix (באנגלית בריטית). נבדק ב-2024-12-12.
↑  "Miriana Conte will represent Malta at the Eurovision Song Contest 2025". eurovision.tv (באנגלית). 2025-02-09. נבדק ב-2025-02-09.
↑  "Miriana wins the Malta Eurovision Song Contest, will represent Malta in Basel". Times of Malta (באנגלית בריטית). 2025-02-09. נבדק ב-2025-02-09.
| --- | --- |
בקרת זהויות :  MusicBrainz: f3f7ef9f-cc81-4e06-8a86-3e70de6590a6
יהב שמיר

יהב שמיר (נולד ב-6 באפריל 1999) הוא שחקן כדוריד ישראלי, המשחק בקבוצת הוטנברג (אנ') מהליגה הגרמנית בכדוריד ובנבחרת ישראל בתפקיד שוער.
הקריירה בישראל

שמיר נולד וגדל בתל אביב ולמד בתיכון הגימנסיה העברית "הרצליה". התחיל את דרכו בקבוצת מכבי תל אביב תחת הדרכתו של המאמן ניקולא מקסימוביץ'. בגיל 19 הושאל לקבוצת הבוגרים של הפועל רמת-גן גבעתיים ושנה לאחר-מכן הושאל לא.ס. רמת השרון, במשך שנתיים אלו שיחק במסגרת הכרטיס הכפול גם במכבי תל אביב.
הקריירה באירופה

בשנת 2020 עבר שמיר לשחק בשווייץ בסגנית האלופה השווייצרית פאדי וינטרטור (אנ') ובמהלך העונה הצעיד אותם לאליפות לאחר 17 שנים, ובכך הפך לשחקן הכדוריד הישראלי הראשון שזוכה בתואר אליפות בקבוצה מחוץ לישראל.
בשנת 2022 עבר שמיר לשחק בהליגה הגרמנית בכדוריד בקבוצת מינדן (אנ') מהליגה הגרמנית בכדוריד, ובכך הפך לשוער הישראלי הראשון בליגה הגרמנית.
נבחרת ישראל

שמיר נמנה עם סגל נבחרת ישראל בכל הגילים, והחל משנת 2018 מהווה שחקן פעיל בנבחרת הבוגרת של ישראל.
הישגים קבוצתיים

זכייה באליפות ישראל בקבוצת מכבי תל אביב בעונת 2015–2016
זכייה בגביע המדינה בקבוצת הנוער של מכבי תל אביב בעונת 2016–2017
זכייה בגביע המדינה בקבוצת מכבי תל אביב בעונת 2016–2017
זכייה במדליית זהב לאליפות הנוער דרג ב' בבנבחרת הנוער של ישראל בכדוריד בעונת 2016–2017
זכייה בגביע וינר בקבוצת א.ס. רמת השרון בעונת 2019–2020
זכייה באליפות שווייץ בקבוצת פאדי ווינטרטור בעונת 2020–2021
זכייה בסקופרקאפ בקבוצת פאדי ווינטרטור בשנת 2021
הישגים אישיים

תואר MVP בגמר גבינה המדינה לנוער במכבי תל אביב בעונת 2016–2017
תואר MVP באליפות אירופה דרג ב' בנבחרת הנוער של ישראל בכדוריד בעונת 2016–2017
שוער הטורניר באליפות אירופה דרג ב' בנבחרת הנוער של ישראל בכדוריד בעונת 2016–2017
שוער מצטיין באליפות אירופה דרג ב' בנבחרת הנוער של ישראל בכדוריד בעונת 2016–2017
תואר MVP באליפות אירופה בנבחרת העתודה של ישראל בכדוריד במשחק כנגד נבחרת רוסיה בכדוריד בעונת 2018–2019
אהוב הקהל על ידי איגוד הכדוריד השווייצרי לעשנת 2021
תואר MVP של גביע הסופרקאפ השווייצרי לשנת 2021
מוזיאון על התפר

| --- | --- |

 מידע כללי
 סוג:  אמנות עכשווית
 כתובת:  חיל ההנדסה 4, ירושלים
 מיקום:  ירושלים 
 מדינה:  ישראל 
 מייסדים:  משפחת גאורג פון-הולצברינק
 הקמה ובנייה
 תקופת הבנייה:  ?–2005
 תאריך פתיחה רשמי:  2005 
 אדריכל:  אנדון ברמכי
 
 קואורדינטות:  31°47′10″N 35°13′37″E﻿ / ﻿31.7861°N 35.22687°E﻿ / 31.7861; 35.22687
 mots.org.il
  (למפת ירושלים מוגדלת) מוזיאון על התפר(למפת ירושלים רגילה) מוזיאון על התפר(למפת הרי ירושלים רגילה) מוזיאון על התפר(למפת הרי ירושלים מוגדלת) מוזיאון על התפר
 
מוזיאון על התפר הוא מוזיאון חברתי לאמנות עכשווית, הממוקם על התפר הפיזי-גאוגרפי בין מזרח למערב ירושלים.
פעילות

באמצעות תערוכותיו מעלה המוזיאון לדיון סוגיות חברתיות שנויות במחלוקת העומדות במרכז השיח הציבורי. אל מול מציאות רווית קונפליקטים וברוח זכויות האדם, מבקש המוזיאון להביא לשינוי ערכי וחברתי במטרה לקדם דיאלוג. במוקד התערוכות המתחלפות במוזיאון עומדים תפרים לאומיים, מעמדיים, אתניים ודתיים בהקשריהם המקומיים והאוניברסליים.
המוזיאון נוסד ביוזמתו של רפי אתגר, הודות לתרומתה הנדיבה ותמיכתה המתמשכת של משפחת גאורג פון-הולצברינק מגרמניה, באמצעותה של הקרן לירושלים, ונבחר על ידי "הניו יורק טיימס" כאחד מ-29 המוסדות המובילים בעולם בתחום האמנות.
בין מיטב האמנים אשר השתתפו בתערוכותיו השונות של המוזיאון אפשר לציין את  אנסלם קיפר, ברוס נאומן, ביל ויולה, סופי קאל, וים ונדרס, תומאס הירשהורן, גילברט וג'ורג', פול מקרטי, ברברה קרוגר, ג'ני הולצר, דאגלס גורדון, יעל ברתנא, מיכל רובנר, דני קרוון, משה גרשוני, מיכה אולמן, יהושע נוישטיין, לארי אברמסון, סיגלית לנדאו, ציבי גבע, מנשה קדישמן, מיקי קרצמן ומיכל נאמן.
בניין המוזיאון

המוזיאון שוכן בבניין נאו-קלאסי, שבנה האדריכל הערבי-נוצרי אנדון ברמכי בשנת 1932. בתקופה שבה הייתה ירושלים מחולקת (1948-1967) הופקע הבית ושימש עמדה צבאית ישראלית- אשר ניצבה על קו התפר בין ישראל לירדן מול מעבר מנדלבאום - המעבר היחיד בין שני חלקי העיר. במהלך הקרבות במלחמת ששת הימים, נפגע המבנה מפגזים וכדורים וסימני הפגיעות ניכרים בו עד היום.
בשנת 1981 שופץ המבנה והפך למוזיאון היסטורי, המתעד את איחודה של ירושלים.
בשנת 1999 שונה ייעודו של הבניין והוצגה בו תערוכת קבע אינטראקטיבית שקראה לסובלנות, הבנה ודו-קיום בין העמים.
מאז 2005 משמש הבניין משכנו של מוזיאון על התפר- מוזיאון חברתי לאמנות עכשווית.
ההיסטוריה רבת התהפוכות של הבניין היא עדות לשינויים הפוליטיים שעברו ירושלים והארץ כולה. מהיותו בית פרטי של משפחה פלסטינית, דרך השימוש שנעשה בו כעמדת קרב צבאית ישראלית, ועד להפיכתו למוזיאון חברתי המנסה, דווקא במקום זה, לייצר שיח ולהניח גשרים בין בני האדם.
לקריאה נוספת

קטלוג ״סוף הדרך״ (עורכות: רומי שפירא, הלה צברי והדס זוהר), מוזיאון על התפר, 2005.
קטלוג ״חיים חשופים״ (עורך: רועי ברנד), מוזיאון על התפר, 2007.
קטלוג ״רעידת אדם״ (עורכת: ניצן רותם), מוזיאון על התפר, 2008.
קטלוג ״אדם אדמה״ (עורכת: עינת מנוף), מוזיאון על התפר, 2009.
קטלוג ״בית בלי בית״ (עורכת: אריאלה אזולאי), מוזיאון על התפר, 2010.
קטלוג ״זכות המחאה״ (עורך: אבי כצמן), מוזיאון על התפר, 2010.
קטלוג ״סוף מערב״ (עורך: אוריה שביט), מוזיאון על התפר, 2011.
קטלוג ״מעבר לזיכרון״ (עורך: צבי כרמלי), מוזיאון על התפר, 2012.
קטלוג ״בשר ודם״ (עורך: אריאל צבל), מוזיאון על התפר, 2013.
קטלוג ״כל אדם נושא חדר בתוכו״ (עורכת: עינת אופיר), מוזיאון על התפר, 2013.
קטלוג ״הלוך הלכו העצים למשוח עליהם מלך״ (עורך: מיכה פופר), מוזיאון על התפר, 2014.
הערות שוליים

↑  Where Art Thou?, New York Times, May 17, 2009
↑  בית, באתר MUSEUM ON THE SEAM (באנגלית)
↑  חנה סקרה, זכות המחאה, מוזיאון חברתי לאמנות עכשווית -"על התפר" – ירושלים, באתר "מניפה", 25 באוקטובר 2010
↑  תערוכת Coexistence
| --- | --- |
בקרת זהויות :  NLI: 987007308949805171  LCCN: nr2007008889  SUDOC: 167232851  VIAF: 129486642   WorldCat (עם VIAF): 129486642 
מוזיאון על התפר- יצירתו של דני קרוון בחזית הבניין
מוזיאון על התפר- פנים
לאראמי (ויומינג)

| --- | --- |

מרכז לאראמי
 מדינה:  ארצות הברית ארצות הברית
 מדינה:  ויומינג ויומינג
 מחוז:  אולבני
 ראש העיר:  Brian Harrington
 תאריך ייסוד:  1868 
 על שם:  ז'אק לה ראמה 
 שטח:  46 קמ"ר
 גובה:  2,184 מטרים
 אוכלוסייה:  ‏
  ‑ בעיר:  31,407 (1 באפריל 2020)
  ‑ צפיפות:  670.7 נפש לקמ"ר (2010)
 קואורדינטות:  41°19′N 105°35′W﻿ / ﻿41.317°N 105.583°W﻿ / 41.317; -105.583
 אזור זמן:  UTC -7
 www.ci.laramie.wy.us
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה לאראמי(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה לאראמי(למפת ויומינג רגילה) שאיין קספר ג'ילט ילוסטון גרנד טיטון מגדל השטן מונטנה קולורדו יוטה א י י ד ה ו  ד ק ו ט ה  ה ד ר ו מ י ת  נ ב ר ס ק ה לאראמי(למפת ויומינג מוגדלת) שאיין קספר ג'ילט ילוסטון גרנד טיטון מגדל השטן מונטנה קולורדו יוטה א י י ד ה ו  ד ק ו ט ה  ה ד ר ו מ י ת  נ ב ר ס ק ה לאראמי  he tabBackground:;tabBorder:#aaa;defaultTab:0;
 
לאראמי (באנגלית: Laramie) היא בירת מחוז אולבני במדינת ויומינג בארצות הברית והעיר היחידה במחוז כולו. נכון למפקד האוכלוסין של שנת 2019, מתגוררים בעיר 32,711 תושבים (מתוך 38,299 תושבי המחוז כולו). שטח העיר 46 קמ"ר וגובהה 2,184 מטר מעל פני הים.
העיר נקראת על שמו של מגלה ארצות וצייד צרפתי-קנדי בשם ז'ק לה-ראמי שהלך לאיבוד באזור. על שמו נקרא גם הנהר העובר בסמוך לעיר, רכס הרים, מחוז במדינה ומבצר צבאי של צבא ארצות הברית. לה-ראמי הוא הצייד המונצח ביותר בארצות הברית, למעט ג'ים ברידג'ר.
העיר הוקמה במהלך העשור השישי של המאה ה-19, כחלק מהקמת קו הרכבת חוצה היבשת הראשון, על ידי חברת יוניון פסיפיק. כיום, בעיר ממוקמת אוניברסיטת ויומינג, האוניברסיטה הציבורית היחידה במדינה.
שמה של העיר התפרסם בעקבות הירצחו של מת'יו שפרד, הומוסקסואל ופעיל למען זכויות האזרח שהוכה למות בלילה שבין ה-6 ל-7 באוקטובר 1998.